கேள்வி: தவம் - தவ முறைகள் பற்றி நீங்கள் என்ன அறிந்துள்ளீர்கள்?
பதில்: கிருஷ்ணர் உடல், பேச்சு மற்றும் மனதால் செய்யப்படும் தவ முறைகளை விளக்குகிறார். * உடலால் செய்யப்படும் தவம் (காயக தவம்): நேரம் தவறாது செயல்படுவது, அளித்த வாக்கை நிறைவேற்றுவது, பூசைகள் செய்வது, தானம் அளிப்பது போன்றவைகள் காயக தவமாகும். * பேச்சால் செய்யப்படும் தவம் (வாசிக தவம்): தெரிந்த உண்மையை மட்டும் பேசுதல், இனிமையாகவும், மென்மையாகவும் பேசுதல், பிறர் மனம் புண்படாது பேசுதல், கேட்பவருக்கு நன்மை பயக்கக்கூடியது மட்டும் பேசுதலே வாசிக தவமாகும். வாசிக தவத்தின் பயனால் உண்டாகும் பேச்சுக் கட்டுப்பாடு, ஆன்மீக முன்னேற்றத்தை மேம்படுத்தும். * மனதின் தவம் (மானச தவம்) : மனதில் தீய எண்ணங்களை விட்டு விட்டு, தூய எண்ணங்களுடன், மனதை அமைதியாக வைத்துக் கொள்ளுதலே மானச தவமாகும்.
கேள்வி: தவம் - பிறவாப் பெரு நிலைக்கான தவம் பற்றி நீங்கள் என்ன அறிந்துள்ளீர்கள்?
பதில்: விடுதலை அல்லது சீவ முக்தி எனும் பிறவாப் பெரு நிலையை அடைய இந்து சமயம், பௌத்தம், சமணம் சமயத் துறவிகள் தவ வாழ்வை கடைப்பிடிக்கின்றனர். ஞானிகளும், துறவிகளும், ஆன்மீக சாதனையாளர்களும், பல்வேறு ஆன்மீக சாதனைகள் மூலம் முயற்சி செய்வதன் மூலம் ஜீவாத்மா தானும், அழிவற்ற, ஆனந்த மயமான, என்றும் நிலையான பிரம்மம் ஒன்றே என அறிந்து, மற்ற அனைத்தும் நிலையற்றவை (மாயை) என உணர்வதே தவத்தின் இறுதி இலக்காகும்.